Cignature

**Cignature** (Hangul: 시그니처; biasanya digayakan dalam semua huruf kecil) adalah kumpulan wanita dari Korea Selatan ditubuhkan oleh C9 Entertainment dan diuruskan di bawah sub-label kumpulan wanita eksklusif mereka J9 Entertainment. Kumpulan ini terdiri dari tujuh orang ahli iaitu: Chaesol, Jeewon, Seline, Chloe, Belle, Semi dan Dohee. Kumpulan ini debut pada 4 Februari 2020 dengan single debut mereka "Nun Nu Nan Na". Kumpulan ini secara rasmi dibubarkan pada 3 Disember 2024.

## Sejarah
### 2019: Pra-debut dan pengenalan
Chaesol, Jeewon (dahulunya dikenali sebagai Jiwon), Ye Ah (dahulunya dikenali sebagai Haeun), Sunn (dahulunya dikenali sebagai Viva) dan Belle (dahulunya dikenali sebagai Lucky) adalah bekas ahli Good Day, yang membuat debut pada 30 Ogos 2017. 
Chaesoll, Jeewon, Sunn dan Belle telah mengambil bahagian dalam rancangan realiti televisyen KBS2 *The Unit*. Bagaimanapun, kesemua mereka telah tersingkir dan gagal menjadi ahli kumpulan wanita projek yang menang Uni.T.

Pada 11 November 2019, C9 Entertainment melancarkan kumpulan wanita mereka yang akan datang bernama C9 Girlz buat sementara waktu, dengan Jeewon Good Day diumumkan sebagai ahli pertama kumpulan ini dan kemudiannya mengesahkan pembubaran Good Day. Selepas itu, dari 12 hingga 17 November, ahli yang lain diperkenalkan mengikut urutan: Semi, Chaesol, Sunn, Belle, Ye Ah dan Seline.

### 2020: Debut dengan "Nun Nu Nan Na", "Assa" dan ''Listen and Speak''
Pada 14 Januari 2020, nama kumpulan tersebut akan dinamkan sebagai Cignature.

Pada 4 Februari, kumpulan ini mengeluarkan single utama A mereka "Nun Nu Nan Na", sementara video muzik untuk single tersebut dikeluarkan satu hari sebelumnya, pada 3 Februari. 

Pada 7 April, kumpulan ini mengeluarkan single utama B mereka "Assa". Video muzik untuk single tersebut dikeluarkan satu hari sebelumnya, pada 6 April.

Kumpulan ini mengeluarkan album mini pertama mereka*Listen and Speak* dengan single utama "Arisong" pada 22 September Album mini ini juga menampilkan single debut sebelumnya. Promosi album mini ini menampilkan konsep pelajar sekolah dan Whosfan, platform yang memfokuskan peminat, mengadakan acara promosi untuk mereka. Album mini itu telah menerima ulasan yang baik dengan ulasan dari beberapa wartawan berita menyebutnya menyegarkan, muda dan mempunyai kaedah ungkapan yang unik. Pada 23 September 2020, permintaan album mini ini melebihi ramalan permintaan yang dikira oleh J9 Entertainment dan penjualan pertama habis terjual. Video muzik untuk "Arisong" telah mencapai 3 juta tontonan dalam masa dua hari selepas pelancarannya. *Listen and Speak* mencapai no. 21 di Gaon Album Chart.

### 2021–2022: Perubahan barisan dan  ''Dear Diary Moment''
Pada 27 April 2021, J9 Entertainment mengumumkan bahawa Ye Ah dan Sunn telah meninggalkan kumpulan tersebut dan menghentikan kontrak mereka dengan agensi tersebut kerana alasan yang tidak didedahkan.

Pada 14 Jun, J9 Entertainment mengumumkan bahawa dua orang ahli baru, Chloe dan Dohee telah ditambahkan ke dalam kumpulan ini.

Pada 30 November, kumpulan ini mengeluarkan album mini kedua mereka *Dear Diary Moment* dengan single single utama "Boyfriend".

Pada 7 Disember 2022, Cignature, bersama rakan label mereka Lee Seok-hoon, Younha, CIX dan Epex telah ditampilkan dalam lagu "Merry Merry Christmas" sebagai sebahagian daripada album single pertama C9, "2022 C9 Christmas".

### 2023–2024: ''My Little Aurora'', Us in the Summer, Belle debut bersama Unis, Sweetie but Saltie dan pembubaran
Pada 17 Januari 2023, Cignature kembali selepas 14 bulan dengan keluaran album mini ketiga mereka *My Little Aurora*. Album itu terdiri daripada empat buah lagu termasuk single utama "Aurora". Pada 29 Ogos, kumpulan ini mengeluarkan album mini keempat mereka *Us in the Summer*. Album itu terdiri daripada empat buah lagu termasuk single utama "Smooth Sailing". Ahli Belle tidak terlibat dalam comeback ini kerana penyertaannya dalam rancangan survival SBS *[[Universe Ticket]]* di bawah nama sebenarnya "Jin Hyeon-ju". 

Pada 17 Januari 2024, semasa episod akhir *Universe Ticket*, Belle memperoleh kedudukannya sebagai ahli kumpulan debut, Unis. Pada 18 Januari, C9 Entertainment mengeluarkan kenyataan yang mengumumkan bahawa ahli Belle akan berpromosi sebagai ahli Unis selama dua setengah tahun dan bahawa dia tidak akan mengambil bahagian dalam aktiviti masa depan dengan Cignature dalam tempoh tersebut dan kumpulan ini akan terus mempromosikan sebagai enam orang ahli.

Pada 24 Mei 2024, telah diumumkan bahawa kumpulan ini akan mengeluarkan album mini kelima mereka *Sweetie But Saltie* pada 10 Jun 2024. Pada 27 Mei, kumpulan itu mengeluarkan penjadual promosi untuk album itu. Pada 10 Jun, kumpulan ini membuat comeback mereka dengan mengeluarkan album mini *Sweetie But Saltie* bersama-sama dengan single utama "Poongdung".

Pada 3 Disember, C9 Entertainment mengumumkan melalui kafe peminat Cignature bahawa kumpulan ini telah dibubarkan selepas sebulat suara bersetuju untuk menamatkan aktiviti mereka pada 30 November 2024. Ketujuh-tujuh orang ahli telah menamatkan kontrak eksklusif mereka dengan agensi itu.

## Ahli
*Chaesol ()
*Jeewon ()
*Seline ()
*Chloe ()
*Belle ()
*Semi ()
*Dohee ()
*Ye Ah ()
*Sunn ()

### Garis masa

## Diskografi
### Album mini

### Single

## Videografi
### Video muzik

## Anugerah dan percalonan

## Nota

## Rujukan

## Pautan luar

* Facebook
* Twitter
* Instagram
* Youtube